Poland (Ohio)

Poland er en landsby i den amerikanske delstaten Ohio. Poland ligger øst i Mahoning County, og landsbyen dekker et areal på 4,27 km². Ved folketellingen i 2010 hadde Poland 2 555 innbyggere. Poland ligger 11 km sørøst for Youngstown, som danner sentrum i et storbyområde med til sammen 500 000 innbyggere.

Poland ligger i rustbeltet, som fra tidlig på 1800-tallet var basert på jernstøping. Landsbyen ble grunnlagt i 1802, men omlandet fikk lokalt selvstyre som Poland Township allerede i 1796.

Poland var lenge en skoleby med Poland Seminary, etablert i 1849, som en privateid videregående skole og senere som et allmenndannende college. Det har også vært jus- og medisinstudier i Poland.

 Referanser 

Kategori:Byer i Mahoning County
Kategori:Bosetninger etablert i 1802
Kategori:1802 i Nordvest-territoriet
Kategori:Byer i Ohio